
NOKDANG 


Dakmesokani Bak I (nakatchenggipa) 

(Medikma morao asonge sarao kilding rika. 
Ua bilsi sotbrimang ong’gnok. Uni knirang 
bokna a'bachengaha aro kam ka'engani gimin 
bil'si bildak daka. Uni janggilchipak dong- 
chakani a’chik nok te’sa aro tong’sa, ritchu- 
dapgipao ba’ra dakani loomo dakmanda dak- 
enganiko nikna man'na. Ua gisik nangbee 
kilding rike, kilding cbotarangko ritchuroroe 
tarienga.) 

Medikma : (kilding rikjoljole, nichaoe) Bachi- 
nasa sari, sal ingang ingango? 

Walingma : (chel.aoni kirrang) Aowachisa na*a 
sari ; ba’ra dokade man’angeng- 
jokma ? Angnaba kingsa donpa- 
bonesari. Da’anpakde tikatpaboai ; 
mijanin kangpaoba man’jaengake 
angade. Aiao, gannan grimancha- 
jok ! 

Medikma : Man’nasigipa dongaba; nie re’ang- 
srangboda indakora. Namnikama 
namnikjama ’nesa. Ja’manode jawa- 
sa tap daka r .gaigenne. 

(Walingma nabara.) 

Walingma : (mora on 0 0 asonge) Oemani; kangal 
inoba c\ fngan batskaakon da ning ! 

Medikma : 

Walingma : 
Medikma : 

Walingma : 

Medikma : 

Medik : 
Medikma : 

Walingma : 
Medik : 


Darangan an'tangtangkosa, u'iaijok 
na‘a, sari. Uko aganode chingasa 
batsrangake. 

Indinoba na'songara namkala. 
Bachisa, nigalgale katnaha ? 

Maidaknasa skelbakkel. Gue mang- 
mangkode cha'e reangpaboda ; 
asongkubo na*a. 

Aia ! Na'asa indina; budepasai ! 
Tangode nampagnok inagita. Dipet- 
akon knatimnan amchakjawa. 

Nang’ budepasanjokona ; Medikpaba 
apsanaiake uko aganode. Medik, O, 
Medik, gue pan ra'ba, nang’ manina. 

(nokningoni) Oi, maikone, ai? 

Gue pan na a ; gue pan. Nang’ mani 
re'baako nikjama. Ia bi’sade gisikan 
nangjasrang ; a.ta jari dakaia. 
Okamoba pangnan, knaanma kna- 
jama ; chakchiktelasarna u'ipilja 
angade Medikkode. (Medik gue aro 
batao pan chun tin gnang nabaa.) 

Ae, Medikkoara mijalon re'angaha 
ine knaachimba ! Re’angkujane, 
ha mani ? 

Bao ! Aimangan watatnan sikjaen- 
gahake. Koros dongja ine pa.sike 
noko dongchinasa dongchina agan- 
kamaia. An’tangtang gita jari 
ong'e dongatnasa am aia. 

Medikma : 


Medik : 


Walingma : 


Medikma : 


Walingma : 


Na*a maiko uipaa* Hambino se 
kime, bi*sa ba*e nipabo ; unosa 
u’igen. An'seng an'seng nang* 
dedrangni motor gario skulchi 
gakate re'angako kusi onge 
nirikpanade angaba 

Aide na'a; indinanaagremamingkon 
manjawa. Agansrangode da skarion 
watatjahacbim ; baba rimdraangani 
giminsa. Da.ode middle matchota- 
ha ineming gisikan nangsrangjaha. 
Jong Balkamkoba watatnan sikja. 
Angkode pangpang ong.ai ong jai 
kal.akesa rosrangaia da.ode. 

De Balkamkoara mamatang dak- 
chakna am'enganaba. Maisa ong a- 
ha da'oara ! Sikpiljahama ? Uaba 
ku siksa ku’sik; balwa dakaiajokona. 

Haida na*a sari. Mijatamba 
Medikpaming maikon betbetchim- 
enga. Angara neng’anan katangai- 
jok. Kang'kare sapila ba*ra dokpa- 
oba ; salgimikode amjachong'mot. 
Grom grom dakpilasa. 

Angaba nengxhipchipainga. Mija 
saanin daonaba namsrangkuja. 
Mande dongjaesa mai ka kuna ine 
che’eldraasa kakketaingjok angaba. 
Wai ! Nang’ singer machine subsidy 
man’baa ingipara namengama ? 
Mijaon knajok knaade. 

Medikma : 


Walingma : 


Medik : 


Walingma : 


Medikma : 


Medik : 


(kilding rikako dondike Walingma- 
ko nitate) Aiao ! Baoniko knaning- 
ningbea na'aba sariba ! Dongjaba ; 
sawasa aganaljok nang*nara. Baoni- 
niko man'pagnoksa angara ! 

Ae ! Mijao Benam ma gipasa agan- 
angawai ! Gipinde gri, darning, mai- 
na tol'aingna ukoara. Angade una 
una galpaoba bao. Do po deba'ako 
agana gita dakaia. Magna magna 
da skariba budepako jetjetari seate 
ra'angpa'jok. Da‘o loomna galpaaba 
mai ong gen ? Ka dongja angade. 

Haida da.anpakde man'paarok ; 
sawa iria ukora. Galsimsimainan 
nanga ; man.jaskalde. Sanade 
on - na, sanade on’ja. 

Officechi re" nan kratcha’pilawai, 
mani. Mandeskaba maian inpilgen, 
s a 1 s a 1 d e. Changsamangmang 
de man paosaming indakan kride. 
Magna ja'a neng gramaia. Gisikba 
duk man’pila angade basakobade. 
Cholgriana dakpaoba cholijanan. 

Agano matnanga gita dakaia man - 
gipade changsanon man'aia ; Kal- 
engmako niboda. Da" doe na'a gale 
niskabojok. Haida, nang'na on*- 
engarok. 

Galja dakja ; kratcha chokchok, 
man ara man jawa. 

Walingma 

Medikma 

Walingma 

Medikma : 
Walingma 

Medik : 


Mainasa kratcha.algnok ! Angade 
galsimsimainggen mairjaskalde. 
Angaba chol gri. Ba*ra doke cha*- 
pana gisikde sikpara. Bree gannaba 
amchakpaja. Pelsa kapsa dakchak- 
pabea iachiba. Da’ode na.songde 
ma'ningsa dokna man'gnok ; Medik 
bik, naa bik. 

Bao Medik dokalgnoksa ; changan 
changgijara. Chuttirango re’bapa- 
oba indakarangko doke skie ra pa- 
na ingipa gisikde grimancha ia 
bi'sade. Roamjojonade donaibo. 
Maharani saksa daknasa anvaia. 
Mijade pagipa dokna am’enga biko 
jim jojoanan. Ang’ kattakode bao ; 
wak nachil dakaia. An'tangkosa 
uibatnikaia. 

Aiao ! Re’najokne sari, rirutangbe- 
engaha. Golpode golpoaigen, bon - 
changjawa. Maian maian insoa bu- 
depade. Dipetanan knadikpilasa. 
Ba’rakode da-gualbone, sarine. 
Donchongmo tpa boai , gri mancha jo k . 

Ra, dongenba, sari. 

Mani Medikara re'angani ongode 
re'angna skang grongangpabone. 
Chitti seatjolnadong. 

Haidarok, na a mani. Rc’anggen 
ong'ode grongegenba. Dakmanda 



namako bree donsobo, sarina ra - 
angjolnadong. 

Walingma Korosan amchakja na'a mani; baoni 
ba'ra. Antang’ okkon maidake 
gapatgen ? Jari dakpilaia angade 
basakobade. Gue palpanaba ia bilsi- 
dc grisrang. Je dongpaakoba gopa 
dakeming bilkujaenga, da'onaba. 

Medik : Bachi re'esa ? Ma, robatelaiasama, 

da'alde ? 

Walingma Bao rona jokpagnoksa mani. Bu- 

depako donketesa atchugipachi 
kam nanganasa katbaengai. Ra, 
dongchimbone ; re'bebenaha. 
(Walingma re’anga aro ma.ningsa 
uko chadenge nirika.) 

Medik : Mainasa da'alde re'angengasai ; 

bilsi gimik ga'dikgija ? 

Medikma ; Maina ong'gen ; tangka bi amna 

ong'enggen. Una agrede mai ong'- 
gen. (Adita somoe jrip dakani 

jamano.) 

Medik : Ai, Balkamkode Malajingko ka'- 

enga ine knaengane. Mijalo Malje 
angna agana. Gisiko duk mairbe- 
engasai biade, da ning. 

Medikma (ka'o nangbae) Ia bi'sade indaken 

dakgen. Jekon namnikjawa ukosa 
bate bate dake dongen. Namara 
nampabea Maljeba. Mamatangba 

Medik : 

Balkam : 

Medikma : 
Balkam : 

Medikma : 

Balkam : 
Medikma : 
Balkam : 


indakesa gong-piljaengakone. Da*mo 
rebakukan biko. 

Na'ade rang’ si rangdat insobo 
da'oba ; kadotrangko. Naminga na- 
wang ; katbingbangsrangjokodc ? 
(Balkam kusi ong e, ku-smike na- 
baa aro chokkio janggil dan- dancha- 
kaniko mikkangchi done asonga.) 

Ai, chingkode ia antion kulignok- 
nade ; angasai ai ? Bakbak rebaja- 
ode admit ka*na . . . 

Na'ara college dal'gipaon napenga- 
hanaba. Nang mako maina nangkua? 

(deldik dake) Mai college dal'gipa ! 
la Medik maikoba tol e on taiaha- 
konne da oba ? 

Naara Malajingchirara attamanti 
roenganaba ; nampagnok na a bi sa. 
Aganode knachakjawa. Malajingan 
dakchakkan da ode. Angko maina 
nangkua. 

Sawa agana ? 

Jeba ; maina nanga nang nara. 

Anga u'ia sawa tokgipa. Malje 
ong-enggen jedakeba. (Medikko ni- 
tate) Malje Medikna tokenggcn. 
Malje ong-ja ine jeboda, je. Aiao ! 
Bilongskaake ia me’chikni tol na 
man*ade ! Da'mo marngen bikoba. 

Medikma : 

Balkam : 

Medik : 
Balkam : 

Medik : 

Balkam : 

Medik : 
Balkam : 

Medik : 


Seng*a dakboda. Na'a pangnan 
namakode dakjawa ; ma'ni pani 
aganakode pangnan ra'chakjawa, 
ka'onangnade ka'onangna. (Medik- 
ma dulio kilding rikgimin bobin- 
rangko done loomchina ra'anga. 
Medik aro Balkam sakgni dongrika.) 

Ia me'chikba tol'nasa tol*na. Agre- 
ode doksranggen nang ko. 

Maiko anga tol’a; kakketkosa agana. 

Tol jaode maisa ; basako anga at- 
tamanti Malajingchi re'anga ? Sawa 
nikana angni attamanti roako ? 

Na ade jeaigen u-de ; babana ken- 
engajokona. Maljean agana, nikja- 
ode aganjawa biaba tol ede. 

Na'songde Malje ki’jeni jeko agan- 
oba bebera smakaigen : Maljeni sa - 
grerangjokona. 

Bebera’gento, bebejokona. 

(ka*onanga amchakjae. Medikko 
sikrurue) Reang ! Maljeko rimebo. 
Ia mechikko tik ka’gen anga da'alde. 

(sko rim'e chrike) Ai, ai, ia 
Balkamde ! 

(Medikma nokningoni ong'katbaa 
aro bobin jakbitbaachi dokding- 
dinge manenga.) 

Medikma : Balkam, agre seng a daknangjawa 
na'a ; doknarara satnarara. Denggu 
daknade changakonba. Manengako 
man'ade sikjadoe mainasa katta 
ra'ja naara. Orrtisanan kaonang- 
nade donaibo nang'ko. Nang.pa 
knaode nambegnok na a. 

(Indakmitingo Medikpa nabaa.) 
Medik aro Balkam bakan nokning- 
china re'anga.) 

Medikpa : Mai ong’chima iamanga ? Sawa 
mai daka ? 

Medikma : Mai dakgen ; abisa gisie dokna 
am'chimenga. 

Medikpa : Medik, Balkam, iachi re'ba. (Medik 
aro Balkam kending kending ka’- 
sine sepangona re'baa.) Na songara 
tom tom dongna man chongmotja- 
ma ? Jegrik-dokgrikosa kusi ong'ai- 
ama ? Sakgnian janggil man'gen, 
na'song. la Medikba Medik abi- 
tangna krae dakjawa. Balkamba 
Balkam ; oirtisaba bamnan sikjawa. 
Jong-ada no-abina ka sana changja- 
ode mai ong'gen na'songde ching’ 
ja'manchide. Da o changsa gisitai- 
ode tik ka’gen anga na songko. 
Re'angtok. 

(Medik aro Balkam reanga.) 

Medikma : Matchotbajokma da alde ? 

Medikpa : 


Medikma : 

Medikpa : 

Medikma : 
Medikpa : 

Medikma : 
Medikpa : 


Baonisai. Kam ka'an gri ! Roan 
pakmajokona maidake man’ gen ia- 
manga ? Billna re.angaba bao ; pass 
an ka’an ka’kujana. Basak cha- 
songon toade tojok. Maiko dakon 
suk ong’pilgen u’ija angade. Uko 
dakoba dikdak ; uko dakoba dik- 
dak. Paisa am’enga gisikode ; ang- 
ara on'skaja pelsaba. 

Tontepaba mija Budbal salosa 
mananganaba daning ! Uaba re*- 
rokroka amchakjaesa. Bangalde 
bangal da ning ! 

Bangalba A’chikba apsanaia. 
A chikska ine ka dongani gri daode. 
Karnde gri. Chasongan bilongen 
dingtangsrang da’ororode. Togina- 
rara, chaboknarara amtokaia 
gimikan. Kang, chi ra'esrangboda, 
angade gitok ran engjoksa. 

(Jako chi glasso ra bae) Ha. 
(Medikpa chi ringa.) 

Ha. Him, da’o ong katangtainan 
aratjokai angade ; chel aminga chel'- 
pajaosa. 

Bachi ? 

Aiao ! Co-operative meeting donga- 
na noba da’o. Attamoba gilja ka - - 
dilna nanga ; maikon dakbreng. 
Medik, gue denba. (Sepango ongka 

MecLik : 
Medikpa : 

Medikma : 

Vledikpa 

Medik : 
Medikma 

Medikpa : 

Medikpa 
Balkam : 


donako rae on e) Ha, mola soat. 
(Me.dikma mola sona napanga aro 
Me dik gue den e napbara.) 

Ha, gue. 

Na’ara angni agangipako sejok ? 
(Medikma sokbaa) 

(Mola on'e) Ha. Baoni segcn ia 
me.ehikara. Kratchaa inadakeming 
dongchipaengade. Maikai cholipa- 
naka? Ja'manode man riksrangjawa. 
ba ia bisa. 

lamangde nangako dak nude man'- 
jawa. Ong'ai ongjai daknade krat- 
chajakonba. Bakbak sebo. 

(Medik kralcha c ni-kome cliaka.) 

Im. 

Balkamko knajok ? Malajingchirara 
attamanti roenganaba. 

Him. Balkam, Balkam, re ba. 
(Balkam kena gnang re'baa aro 
pagipani jaksokgijao chadenga.) 
Iachi re’ba, re’ba. Rc’babo sepang- 
ona. (Jaksokahaon pagipa nachil 
sala aro Balkam grapsi mikosi dake 
chaka.) 

Maina nachil sala u’ia ? 

Maia, mai daka, angara ? 

(bama gnang) 

Medikpa : 

Medikma : 

Mcdik : 

Balkatn : 

Medik : 
Medikpa : 

Medikma : 

Medikpa : 


Maia daka ; ian Malajingchi attam- 
anti jinrani boksis. U'ijok? Katta 
manijaode duk man - a ; iriakonba. 
lana bateba duk mankugen na a 
knachakjaode. (Balkam Medikko 
ka.onange nie reanga.) Da*o bachi 
katangenga ? 

Collegechiba watatsrangua nangja 
ia bi'sako. Denggu dake boivaigen ; 
magna paisa galaigen. Ma'ko pa- 
ko kratchaatnasa changaia. 

Dasiba angkosa' tol.e on'a pote- 
ming dokna anvpila daka. 

Tol jaode maisa. Na’a angko pang- 
nan pangnan tol e oivronga. 

Maiko tol'a angara ? Na'a re’angja? 

Na aba jrip. Kajia ka nade don- 
aibo nang koba. Mola so'ba. Re ang- 
bo. Rc angako knataiode namkale 
chinia maivgcn, Balkam u ibo. 
(Balkam nokningchi napanga) 

Maljepara mai daknasiengana da‘o- 
ara ? Maikosa na'songara mijatamo 
betbctchimenga ? 

Balkamni giminan. Uaba da'oara 
kusi ongbreja gita dakaengaha. 
Haida ia gadha bi'sani ong’ai ong*- 
jai dakakon knaahakon. 

Da oara maisa ong gnok ? 


Medikma : 

Medikpa : 

Medik : 
Medikpa : 


Balkam : 


Tonte : 

Balkam : 

Tonte : 

Balkam : 

Tonte : 
Balkam : 
Tonte : 


Haida ; maiko dakgen. (Medik 
mola so*e ra'baa.) 

Ha. 

Balkam, (Balkam ong.katbaa. Pa- 
gipa mola ringjoljole) Attamo mat- 
chu nisobo. Roamangnabe gisik 
rakbo. 

Im. 

(Balkamna agre gimikan ongkat- 
angtoka ; ja mano ua chokkio 
asonge donga. Aditani ja'mano 
Tonte nabaa.) 

Oi mosa ! Mai, jomrumrusa da.al- 
de ? Mite amuama nang.ko? 

Mite amuanan batjok u-dc ; mite 
tatajokona. 

Maianasa mite tataljok nang'koa ? 
Love-sick dakongama ? 

(Gisiko ka onanga gnang) Tol e 
onchimengajokona. 

Oo, sawa ? 

Sawagen : na'aba iriaengaba. 

O. uijok. Maika.gen tol'gipade 
bang a ; sakode tol ja. Mai dakna 
katta jelataingna ‘nesa chakasa 
kakketaia anga an'tangba. Katta 
mingantina gisik on paode sko sa- 

aigen ; jrip dongon nambata. An - 
tangde, ia gita jokbaa ; ia gita 
jokanga dakaia angade. 

Balkam Angade man ja. Tol akode namnik- 

ja ; kaoba nanga. Kakket ong'osa 
manengoba chaktoa. Basakobadc 
katbingbangsrangna skaia angade. 
Chel'ao dongon maming katta 
knakaljawa. 

Tonte : Maina duk onga unara ? Na'ara 

da'on rc'angaignokba. 

Balkam Na'aba an'seng an'sengsa ; maidake 

re'angatengana. Na'a paisa orvgen? 
lako chanchien badita sko sacnga. 

Tonte : Nang’ mamara ? 

Balkam Na*a dakeboda. 

Tonte : Na an chol namarangko gale 

roengajokona. 

Balkam Dus ; angade jara ong’ja. Gamba 

bang’kal ; man'eba cha'kal. 

Tonte : Maiko na'ara indina ; ukon cha- 

song rikkit ja rikbaenga. Na'ara 
maikaisa gonggege chanchiskaaha 
mosa, name chanchikubo. 

Balkam Maiko chanchitaitaikugen uko 

mingiminkoara. Tik ong'nikja- 
haode ong nikjaha ; man'ja angade. 
Gipinrang jeba dak. 

Tonte : 

Balkam 

Tonte : 

Balkam : 

Tonte : 

Balkam 


Na’a saksanmangmang indake chan 
chiara mai ong'pagnokna. 
Cholijawake. 

Uade uan ; moskilde onga. Indiha 
nambatatna skatangko chusokat- 
na jotton ka'ao kusini dongaha. 
A'gilsakan niam mingsasunchidc 
cholijake. Skangni chasong aro 
da oni chasong baditan dingtanga- 
ha. An'chingsa jara dake uan uan 
dongainga. 

Hambino na an niam gital bikot- 
genkonai mo ? Manjawa naa. Uan 
uan, ukon ja rikpilna nangaigon. 
Jik kimode, haida nangkon bat- 
kalesa ga chepe donsrangarok. 

(kao nangbae) Ha ! na a maina 
indina ? Basako iarangko saksan 
dakna man'ako nikjok ? Indiba 
namgijako namatna chanchina 
nangjawama ? Maming tikkela gri 
indaken an tangtangan namroioaia 
ine na a chanchiama ? Namgijako 
gale namako ra'rikesa silrororaba. 

Na ara dakbewaltangkon chonnik- 
engajokona. Bebegitaba maio 
narnja. Atcha, badia jatni dakbe- 
walo namgija dongja angna 
aganskaboching ? 

Dongade dongaigcn ude ; chu‘ sok- 
srangnade man jawa. 


2 

Tonte : 
Balkam : 
Tonte : 

Medikma : 

Tonte : 

Medikma : 

Tonte : 
Medikma : 

Tonte : 

Medikma : 

Tonte : 
Medikma : 


Indide ? 

Uni gimin indaken dongskaaibo? 

Daknade nanggen indiba manjawa. 
Jatni bewalko sawa dingtangatna 
ama? Magna jotton ka aigen. (Me- 
dikma nabaa aro dulioniko kilding 
wengimin bobinko am‘e ra'anga.) 

Maiko betbetchimenga iamang mo- 
sara ? 

Bao, chingatangtangsa jegrike roa- 
inga na'a mani. 

Uanaignok nasong mosasade, sakon 
jekugen. 

Maidaka ! 

Na'aban peon dakpaenganaba mo, 
Malajingna ? 

Dus ; bingbing bangbang. Sawa tol.e 
on a nang na ? Malajing ingipaming 
ku saba anga agangrikan dongja. 

Uanjok ; na aban jeaignok. Apsan 
nomborjokona. Nang'ma nam- 
kaljok ? 

Im. Mijalde chakate ropilengaha. 
Hai, mosa, re'gnok ? 

Da’oara bachina re’tokna amenga- 
aha? Unikode bachin sokangtokgen 
na’song. (Medikma ong'katanga.) 

Tonte : 


Balkam : 

Tonte : 
Balkam : 
Medikma : 
Balkam : 
Tonte : 

Medikma : 

Balkam : 
Tonte : 
Balkam : 


Pante-me'trangni B.Y.F. meeting 
dongaba. Uchina re’na inesa mosa- 
ko rimpakangna nappakjolachimba 
angara. Uara gipinko betbete ja- 
mangainga. Oe, mosa, da o don- 
gaba, na’a gualjok ? 

Ihing ; angade re’na man jawa. Baba 
ka’chagensai. Matchu nisonaminga 
nanga. 

Da’on bakbakan matchotaigenba. 
Hai na’a ; srapaigenba. 

Da’mo anga aio sing kuna. Ai, anga 
meetingchi re’angkunane ? 

(nokningon) Da'oba roamnasa. 
Malajingchi tv angna budi. 

Na simangr.ra una agrede kattakon 
man’jaluT'.ia ? Uko chekehek. 

Meeting dongbebeasai mani. 
Bia dongjaode moskil ong’gnok. 
Bakbakan matchotaigenba. Matchu 
niscnade srapeaigen. 

fndakode bakbak re’bapilbo. Kam 
bang'bea roambana nangja. 

Im. 

Hai, taribojok. 

Ra, dongsobone mosa. 

Tonte : De dongsogenba, bakbak tariebo de. 

(Balkam napanga.) 

Balkam : (Kni chite, chola dingtangko gane 

nakatbae) Hai, rebo. 

Tonte : Hai. (Balkam aro Tonte sakgni dam. 

san ong.katanga.) 

(Screen chipa - nakatchengani bon*a.) 



Dakmesokani Bak II (Gnigipa nakatani) 

(Biap apsan. Malje aro Medik sara a’palo 
asonge golpo ka‘a. Uamang dakmanda dok- 
giminko niroroe agangrika.) 

Malje : (Dakmanda gitalko badale niroroe) 

Nambeahake ian. Dal duaakode 
angade pul kolakoba namnikpils- 
kaja. Me.plipba nambejok. Indiba 
rongkosa dingtang ong ode nam- 
batgnokchim. Indakgipara moila 
nangako rangsan u'iaiasai. Amang 
rongan namsusu nika angade. 
Ja'rikingba dal'kuode nambatgen- 
chim, mo sari ? 

Medik : Im. Angan aganpaa na a ; aiara 

manija. Da’ororode ja riking dal.- 
akosa namnika ine angan agana- 
chim. Anga an tangba ja'riking 
dal akosa namnika. Ukosa daran- 
gan ganaba gantokaia daode. 
Doknaba uan altubata. Pul koloara, 
aiao, ru'utan. Mikot mikot mikron 
neng aming ; damba dam niskaaibo. 

Malje : Iaba nambeaha na a, sari. Anga 

ra'angsrangnajokne, sari ? 

Medik : Anga aio sing'kunane. Haida bia 

Walingmana donna amengarok. 
Mija Mongolbar salo biaba nap 
pakange donpabosan donpabo 

Malje : 
Medikma : 

Medik : 
Medikma : 

Malje : 

Medik : 
Malje : 

Majle : 
Medik : 


kangangawai. Ong'jaoba da’o 
dokenggipako ra’angskaboda ba 
uko namnikjaode gital daktaina- 
sigipa donga. Haida ambin antion 
sringtainaba donga. Nangni nam- 
nika gita tiktak agane donangbo ; 
rongkoba, pulkoba. Unon nambat- 
genke, mo, sari? 

Ra, indakode uaba namaigen, sari. 

(Loom nokoni aganata) Medik, 
saming betbete rochaenga na'a ? 
Nang'na kam dongja? Tangode 
walchipa dakaigen. 

Sari Malje re baako ! 

Malje ! De mainasa cha dake on*- 
paja. Indinsa rodilaiakon. Nang’- 
pa re bajok, mani ? 

Baosa mani. Da’sin sokbanade 
nangahachim. Haida angni ja - 
manchi sokbaengaharok. 

Rosobone sarine, anga ontisa 
babilsichi re’angkuna. 

De sari, katangjawaba. (Medik 
babilsichi re ‘anga aro Malje saksan 
photo dongipa ki tapko nisoa.) 

Sari Medik, anga nang’ni photoko 
niengane. 

Mai photoko ; donganba dongjaba. 

Malje : 
Medik : 

Medik : 

Malje : 

Medik: 
Malje : 

Medik : 

Malje : 


Medik : 


Malje : 


Aiao ! Pante namnameba bang*- 
beake ! 

Im. Bang beaba ; nangode oke ra*- 
angtokboda. 

(Aditani jamano Medik cha dake 
ra*baa.) 

Ha, sari ; chi ino chi be be. Mamin- 
gan gri chingode. Changsa roba- 
paoba magnasajok naade. 

Hao, maisa ong gnok ! Maina dak- 
bajok na*a ? 

Chirarasaba ; raamingan gri. 

Maikosa nangaljoksa ! Chingchide 
nama nama cha’e re’barongaba 
na'ara. 

Oea, na songchide maming gri re - 
barongaia nanggo. Rjngatbo na a 
sari. Tangode ka singnok. Chi asa 
chi nikama chinikjama na ade. 

(Ringote nie) Aiao, nambejok ; chi - 
jokba. (Malje ringote chako chok- 
kio donata aro ja'pingo photoni 
ki'tapko oprake nitaia.) Iara bano 
ka'gipa ? Na'songni class picnic ? 

Oe, da'skari changsao ka.gipasaba. 
Tura a’ brio. Nasongba re angaba 
unsaloara ? 

Oe, re*anga ; indiba chingade Ganol 
chisamchisa. Eden Bariosa cha eskaa. 

Chel’ara re bapilode nengan maiba 
dakbapilaijok. Oo, sari, iasai, sani 
photo iara ? Panto silbeake, mik- 
terokroksa. Angna on'skabodamo, 
sari ; anga tape donna. Na'ara 

da’on da on mantaiaigenba, mo sari ? 

Medik : Aiao ! Sari, angaba iasan, dongja. 

Iakon jentensa anga man'jok. Biade 
onpajasai. Biskanaba kratchaa 
angaba. Na’an bi e ra’na pa'kal- 
gennesa. Nang'na on'atode angode 
dongsrangjawana. 

Malje : Ra'angjawa na'a sari ; Iara nang ni 

malsa ; kal akesa roaba. 

Medik : Dongbebeja sari : on-aigenchim. 

Kema ka'pabone, sarine. 

Malje : Iakode Rekan A'ding gita nikaia 

angade. Ong'akonaba mo, sari ? 
B.Y.F. rangni mija tom'ao ka'gipa 
gita nikaia angade. 

Medik : Oe, la me’chikkode nidiksranga 

angade. Mija antide seng'a dake 
me'asa jinma baksasa antichi re*- 
angengaba. Ramao re’pakgrika. 

Angko nikoa deldik dake jrip 
dakaijok bia. Skangde seng'a 
dakengachim. 

Malje : Angko tol'e on taianaba ia me'chik- 

ara. Ong'ai ong'jai songgimik jangat- 
ani gimin namen ka onanga angade. 

. Bia an'tangde badita namachim. 

Golmal kaani gimin nidikbea angade 
daode ; niatnan siksrangja. 

Medik : Oo ; bia antangde nambeajokona. 

Biasan batsrangake uko aganode ; 
Samingde roja bia ; sanade seja bia ; 
pilakon golmal kanamangmang 
changaia. Angkoba tol e onaba biara. 

Malje : Oe, naa sari. Iarangko chanchiode 

kratchabea an’tangan. angade. 
Na’simangba maikon chanchipileng- 
gen. Indakesa re'banaba kratcha - 
bea ; rona skoba. Basakobade 
napsiksika insrangaignok ! 

Medik : Injamangja na a sari 1 Sawasa ing- 

noksa ? 

Malje : Aia ! Na asa indina ; innakgipade 

bang'sranga, diljawa. Bebe ; iarangko 
chanchiesa angara na songchi roba- 
naba kratcha'beawai. Re'nahane 
sarine ? Cha.jok ringjok. 

Medik : Rokuboda, sari ; da'on katgalgalg- 

nokma ? 

Malje : Ru utbeahake na*a sari. Tangode 

aimangba ka'chasopilgnok. 

Medik : Na a aganbajane ? 

Malje : Agana aganade ; bi en re baake 

angara na*songchinan. 

Medik : Ka chajamangja indide. Nang'mara 

kratcha a dakbea inesa inengake 
mijade. 

Malje : Ru'utdugaade namskaja daning ; 

jeoba namsang roosa nama. 

Medik : Ru utjamangja na a sari. Kenama ? 

Malje : Aiao ; maina kenalgnok kenade. 

Mandeska jim*jojoa ingenko ! inda- 
kesa darangchiba ong'katjaba 
angara. Nokon srok dongaia. Aiao ! 
Golpode golpo bon jawa ; re'na- 
hane sarine ? Basakoba robataina- 
dong. 

Medik : Ra sari ; na'ara re'nara sikbeengjok. 

Changsa robapaoba maming maming 
grisajok na ade. 

Malje : Hao ; maikosa nangaljok ! Ra, 

re'bebenaha ? 

Medik : De. (Medik are Malje re*na chakata 

aro Balkam napbaa deldik dake nia) 

Balkam : Ah! Malje re' baa! Maiko betbetchi- 
menga? 

Malje : Bao gri. Re nahane sari ? 

Balkam ; Roboda, mainasa katgalgalna am a. 

Malje : Da'sinisajokai; nrutpilengjok, re naha. 

Balkam : Oivtisa rokuboda. Na*a re’bajok 

nambejok. Anga nang ko grongna 
nangbeengachi m. 

Angko grongna ! 


Malje : 

Balkam 

Medik : 
Balkam 

Malje : 

Balkam 

Malje : 
Balkam 

•Malje : 

Medik : 



Balkam 


Medik : 


Oe, nang'ming baksa katta agan- 
grikna bang'en gnang. 

Hai, babilsichi sari ? 

Bano babilsi wal'kutiptipachisa ro- 
dilna ara'a ia me'chikara. Ianon 
nama; ianon rokan. 

Uchibaan namaigen ; mai ong.pa- 
gnoksa ? Hai. 

Na’ara angko Medikna tole on.ta- 
iamo ? 

Bao ; basako, maiko ! 

Malajingchi attamanti roenga ine. 

Oe, da'ning ; na a mijao aganaba. 
Mai ong pagnokna unara. 

Ka'enga inede aganawe ; indiba at- 
tamanti roenga inede agana dong 
jachim angade. 

Angaba attamanti roenga inede 
aganjamangja ; aisa ukode tol dapaha. 
Ka'onangan kusikjokona badean- 
gaha uade. 

(Maljeko nitate) Indiba na'ara maina 
aganpa’na nanga. Anga Malajing- 
chiba rogen ; jechiba rogen. Na‘a 
maina a'dingpaa. (Malje mikchi 
ongbaa.) 

Balkam, jrip. 

Balkam : Mijaoba changsa tol'e on*a naa. 

Na’song pangnan ma'ningsa ma*- 
ningsa tol'e on'rongengade. 

Medik : Donboha na a, Balkam ; seng'a dak- 

nabe. 

Balkam : (Ka'onangani ku'rang gnang) Na*a 

da adingpaa. Na'aba tol gipa saksa. 
Angade chakchikbeengahane ; da'on 
srang srang aganatengjok. 

Medik : la Balkamde uan ; pangnan indaken 

seng'a dakgen. Nang’ Malajingchin 
re'ang’ uchin dongbo ; maina iano 
donge seng'a dakchaenga. 

Balkam : (rakdate) Na a srok dong. Na'song 
gimikan tol gipani jat. Tol'e mit 
daknade donaibo na songko. 

Medikma : (Nokningoni) Mai ong a Medik ? 
Sawa maiko a'dingenga ? 

Medik : Balkam ude. Seng'a dakenga. 

Balkam : (ka onange) Seng a dakgento. 
(Medikma nabaa.) 

Medikma : Maljea maina grape nga ? 

Medik : Balkam seng'a dake inengajokona. 

Medikma : la bi'sade uan. Seng'a daknade 
donaibo nang'ko. 

Balkam : (krengpila) Mai seng a daka. Na'song 
pangnan pangnan sakgipinni tol ako 
bebera'e angkosa ina. 

Medikma : Na'a pangnan aganako knachakja- 
wa ; katangbo Balkam. Iano dong- 
nabe. Nang.ni a'sel chinga nacnil 
sachajawa. Malajingchin cha'ebo. 
Nang.ni kusi ongako nigen anga. 

Balkam : Donggento ; dongchajawa angaba. 

Na'song namgiparara dongchimbo. 
(Ka’onange grapjole) Na'song mikoba 
cha'e bonatjawa. Katgen, katgen, 
dongjawaha angaba, da'on katgen. 
Na'song kusi ong'e dongchimkande. 
Angni donganan na'song duk man'- 
beengajokona. Anga katbrange 
jeoba sigen. 

(Balkam mikchi ipake ta’rake nok- 
ningchi napanga.) 

(Screen chipa - Gnigipa nakatani 
bona.) 



Dakmesokani Bak III 

(Gittamgipa nakataani) 


(Jambal aro Medik babilsio mi cha'na asonga) 
(Jambal kirsa duate) 

Jambal : Pit ; kariba gri, kalchiba gri. Maidake 

bijak songa ? 

Medik : Nang'ni maire onrako songengajok- 

ona. 

Jambal : Oo (Jambal mi cha ako dontonge, 

jaksue a'palchi ongkatanga. 
Nokningo bi'sa grapata. Medik 
babilsio mi taririka.) Maisa bi'sa 
grapakoba sandija. Simsakgija dak- 
aia ia me’chikara. 

Medik : De na an indin dongainga ; niatpa- 

boda. Kam kaengako naan nik- 
aingaba. Kale angkosa dosi on na 
amaia. 

Jambal : Nija angade ; anga bi'sa bariktim- 

gipaba ong ja. 

Medik : Na'ade pagipa ong'jajokona. 

Jambal : Ongjawe. Ja jani bi'sakode ang’ de 

inpajawa angade. 

Medik : Na'a indake amitna skode maina 

dongsranga. Sani draana dongeming 
indaka kattarangko nakatbaatenga. 

Jambal : 

Medik : 


Jambal : 


Medik : 


Jambal : 

Medik : 
Jambal : 
Medik : 


Dongjawa angade kataigen. Indak- 
gipa denggu mechikming anga 
janggi tangna man-jawa. 

Na a angni denggu dakako nikbe- 
beama ? Anga saming rojok ? Na'a 
kakket aganbebena man-gen ? An-- 
tangni denggu dakakon agancheng 
na.a. 

Anga man jawama ? Na song chitti 
segrikako anga uijama ? Na.song 
kasagrikako anga nikjama ? Na a 
maiko jenaka ? 

Uko aganaode na aba apsanaigen. 
An" tang dosi gripa gipasa aganpa'bo. 
Apsanpa aigipade maina a dingpaa. 
Bebegitaba uaranga gimikan nang-ko 
kimna skangsa. Naa an'tangde 
nambeajokona. Aganode na a bat- 
sranggen. Anga jrip chake dongani 
giminsa. An*tangkode uipaja ine 
chanchienggen. 

Anga saming maiko daka ? Agan . . 
agan . . man jaosa nang-ko anga. 

Bebema ? Man jasusu nikama ? 

Agan, da'on, agan. 

Na'a mija Sonibal attamo waltongsa 
kakket bachi roa uko agancheng. 
Saming roa ukoba aganboma ? Bano 
roa ukoba nangenma ? Angkone 
u.ija ine na'a chanchia ? 

Jambal : 

Medik: 

Jambal : 
Medik : 

Jambal : 

Medik: 

Jambal : 


O bebejok uigipade. Anga Jang- 
sengmangni nokosa tas kal'ake. Na.a 
maiko senga dakpaenga. 

Oe, Jangsengmangni noko tas kal'a 
sakgm Silcheming, palango. Ongja 
ine jeboda. Jrip donganasa naa 
pangnan pakcharonga. 

Na'a nikbebeama ? Gamna skenga- 
ma Sakki manjaode. 

Dake niboda, ninakai. Naa angni 
jrip chakani giminsa galcharonga. 
Batesa angkosa amita. An'tangni 
so.-mal donakode menggo ki‘i 
pindapa. 

Mai so.mal dona. Na'a dai gamna 
skengama ? Nang'ni kamko nich- 
engboda. 

Angni kam namjaode na'a maina 
agane ra'ja ; maina skija. Na*a 
maina segipa ong-sranga ; maina sa 
me'asa ong’sranga angko sason 
ka*na man jaode. Jeba ong'bo ; 
angade nang’ gitade sakgipin me'asa 
baksa rokuja. Ka'saaba ong*ja 
na'a ; ama appani mal-mattana 
mikboke donggipasa. 

O, na'a angko nang'ma nang’pani 
gamna mikboksimake dongenga inesa 
chanchiamo. Indide anga da'alonin 
ia noko dongjawa. Nang’ma nang* 

pani gamko anga on’tisaba jaksi- 
ku'techiba dangdikjawa. Nasong 
ma ningsa dongcnimbo. 

Medik : Ka sajawe ; ka’saode mainasa sak- 

gipin me chikming roa. Gamna 
ong-jaode maina dongenga. 

Jambal : Nang'ni kamko niboda : Sawa nang- 

na ka'sana man* gen. Anga chak- 
chikbejok aro manjawaha. Nangma 
nangpani mal-mattana mikboke 
dongenggipaba ong'ja anga. Da*on 
re’gen. Na'song suk ong e dongrik- 
chimbo. 

(Jambal nokningchi napanga.) 

Medik : Katang,’ ne’ang’ Na*a griode choli- 

jawaha ine chanchiama ? Iano 
dongoba na*a bil'si bil'dak kami 
ka'enga jnachiba ong*ja. Pokordas 
dake ronasa choUaia. Nang'ni 
dong'jana gimagnokba ong*ja. 

Jambal : (Ba*ra chone katottenge ong'katbae) 

Ra, dongchimbo. Angade re'gnok. 
Nang* gita me'chikming dongana 
bate dongjasrangon nambatgen. 

Medik : Katangbowe ; maina dongchaenga. 

(Jambal adita re'anga) Da o maiko 
ra’angenga. Mamingkoba ra'angna 
man’jawa pilakan angnisa. 

Jambal : (Ba’ra katomako gale) Ra, indakode, 

name nirikbo. Ja'mano cha'ue ra*- 
anga potna manjawa. 

(Jambal an'pile reangna ja'ku dea. 
- Medikma kok ole sokbaa aro sambao 
chadengdike Medik aro Jambal- 
chiko nia. Jambal on tisa chadeng- 
dikani ja mano gongrake re anga.) 

Medikma : Mai ong*a, Medik ? Gisitaiakon 
iamang ? 

Medik : Mai onggen, na'aba u iaingaba. 

Angko amitsimsimani gimin da'alde 
anga ra’chakjok. Pangnan seng’a 
dakronga ia me*asa. Kamchide ma. 
mingba ong'jawa. 

Medikma : Ma'songde uan* Gisisimsimaingbo, 
jegrikraraingbo. Indakon nambea- 
jokona. Katgrike, melae dongosa suk 
ong’bea. Chakchikgrike name janggi 
tangnade maming saloba man*jawa. 

Medik : Mai, ai, anga chakchikjama ? Na*a 

an'tangan nikaingaba. Anga badita 
chakchikchagen. Chake on*ode bate 
batesa ia mandede pakcharoroa. 
Gimiknan sima-ari dongaba. Angaba 
man’a gita- chakjok ; mai chakja. 

Medikma : Na’a chakchikbebeen da'oara kat- 
angahaba. Maina rimrikja na ara 
chakchikgipara ; maina jrip jrip ni- 
rikaia. Na’song mamingon meligljagi- 
parara ; melinaba . jotton ka’jawa. 
Janggi tangatangnaba simsakgija 
dake ja'maiiode maikai choUnaka 
na*a. 

Medik : Mai chakchikja ; sawa ang’ gitaba 

chakchika. Na'ade haida ang’ gitaba 
man’srangjawa. Bebegitaba anga 
namnikaba ong ja, draani giminsa. 
Indakgipa measaming sawa maid- 
ake janggi tangrimna man’ gen. Salsa- 
man gde nampaosa. Na’aba man - 
jawa angko gita kalakode. 

Medikma : Man aja dakaja. Nang*ni namnika 
mandeko maina am'e kimja indako- 
ara. Chingni name nikako chingade 
sing'e on' gen. Na*a namnikjachong- 
motode maina skangni aganja. Da o 
bademan o, bi’sa desa man pilahaosa 
maina indakarangko nakatbaatna 
nanga. 

Medik : Na’songanba angni namnjkgijako 

skangnin u.iaingaba. Anga maina 
agangeix. Aganoba na'song mingpa- 
gen? 

Medikma : Chingara pilakni gimin nisamsoesa 
dakachimba. Namnikjachongmotode 
sawa dragenchim. Inditana king- 
kingde nang*pa nang.maba jara jari 
ong jachim. Na'an asolde namja- 
engajokona ; chakchikan komisranga- 
jokona, namen mesokjaengajokona ,* 
maikai sawa segipaba namgen in- 
dakoara. 

Ai, na'a pangnan angkosa dosi on.a. 
Anga nang'na agaQengjok, chakchik- 


Medik : 

betjok ; chakchikbejoknisai. Maidake 
chakchikako nang’kna nang’nara ? 

Medikma : Chakchikaja mamingja Na'a an*- 
tangni gimin mangmang chanchiari 
dakaiode mai ong’gen ? Mai nama 
bimingko songgimikna paljojoenga 
ukode on'tisaoa chancme nijawa. 
Medikde segipako nokoniko a'rikat- 
jokna inara knatobeaba. Anga duk 
ong'a Medik. Nang* kamni gimin 
chinga badita sko sachagen ; badita 
kratcha na nangkugen. 

Medik : Angaba an'tangni balkosa u.iaia. 

Darangan sakgipinni balni gimin 
u'ija. Anga mai dake kal'akakode 
chakkuja. Saoba inode basakonin 
katgrikman*gnokchim. Anga ong’- 
esa inditaba baia. Basako anga 
ku’keng wakeng ingitopilachim. 
Na'aba chanchiesa aganboda. 
An tangkosa kakket ong nikaia. 

Medikma : Indide skatangtang dakaibo. Na.a 
me chik dal jok ; bi'sa desa dongpil- 
jok, chanchina gisik sokjok. Indiba 
chingko am’skanabeha. Na*an 
gimikkon daktokaibo. 

(Medikma kok ole nokchina re’anga.) 
(Baljing telegram ra’bae Medikna 
on*ea.) 

Medik : .Mai, Bura, chitti ? Sani ? 

Baljing : 


Medik : 

Medikma 
Medik : 
Medikma 


Maljingpa 
Medikma : 

Maljingpa 

Medik: 


la telegramna. (Medik telegramko 
kena gnang jak til* tile kulia aro 
poraie nia. Unon bakan ma'gipako 
okamjoljole nokchina katanga.) Mai 
ong*a abi? Mai ong’a? (Nawang 
dake nirika aro ja'mano jarikanga.) 

Ai, ai, Balkamde, ai (grapjoljole 
agana.) 

(jajrengbee) Mai ong.a Medik? 

Balkamsai, ai, Balkam, sijokna. 

(Rang-san gambee grape) Balkam, 
Balkam, ang’de. Nang’koa indak- 
chinasa ba’aijokma angara, Balkam. 
(Medikma aro Medik gam*e grapa 
aro Medikni bi'saba uamangni grapa- 
na kene chrike grapskaa. Noksulo 
donggiparangoni Maljingpa, Nokeng- 
ma aro Tonte chabaa.) 

Maia ong'chima, Medikma ? Mai 
daka Medik? 

(Grapjoljole) la bi.sade bon.srang- 
jokna ; ia telegram sokbaa (jako 
ra’bitgipa telegramko mesoka). In- 
daknasa ia bi’sara gipinchi katnarara 
am'kamaia. Angan mijanin ken- 
chaksimsimainga ia bi'sade mai 
onggen ine. 

Jambala bachiaha ; obostako knajok ? 
Katangjok. 

Maljingpa : He da'ode ! Ra, ra, jong Tonte 
Jambalko rimebora ; sakoba riraang- 
bo. Abitangmangchi ongenggen 
ude. Maljepakoba aganatjolbone. 

Nokengma: (Medikmani sambao asonge ka’sik- 
sike grapa) Iamangde mosasaan inda- 
kao ga'aknasa atchiaijok. Angan 
indakgen ine mosatangkoba watat- 
jachim. Kattakon manija ; dra dra 
re’anga. Daoara ma'ko pako nikgija 
ban songo, ban langgao sie bone 
katangaha. (Grapjoljole) Balkara, 
dede, mai dakgaljok na.a. 

Medikma : (Grapjoljole) Balkam, maina angko 
wate katanga. Nang'ma buchumako 
maina gale kata. Nang'ko indak- 
gen inen skangnin beng'achimba, 
angara. Chingkosa na’ara ka saja 
ine chanchiaia . . . chingara nang.na 
ka.saja ong jachimba. Daoara 
banon bonsrangjok. Mikangmang- 
mangkode nikrikpaosaming. Bal- 
kam, maina indake dakgaljok na*a. 
(Indakmitingo gipinrangba nabaa aro 
Maljepaba sokbaa.) 

Maljepa : Ha, jong lentren soatpabo na a ; 

andalangpilengjokde. Kang, Jong, 
chingchiko geslemp ra'epabone. Ke- 
rosine dongama dongjama ; dongja- 
ode rujole ra’babone. O, mingsa, 
chini se'el bonga aro cha poasamang 
Dokrekpamang dokanoniko ra.- 

bajolbone ; angko aganaibo. Hai, 
Maljingpa on'tisa jamdap pinsrangna 
ia; mikkaminga tik dongja. 

Maljingpa : Hai, angade da'sinin uko chanchi- 
beenga ; maikai walsengtokgen ine 
jajrengengachim. 

Maljepa : Ra, jone, Baljing, awano wa*a dane 
dongipako chilbapaku na'a ; an-ching 
jamdap pinsrangnajok. Ianonin joljol 
ritchuataine. (Reroroe biapko me- 
soke) Ra, iano, iano, iano, a kol 
cho.pabone Maljingpane. (Jambal 
aro Tonte sokbapila aro Mediko 
singa). 

Jambal : Bao telegramara, nina ? 

(Medik nokningchi napange tele- 
ramko ra'bae on.a aro Jambal 
poraie nia, aro on pila. Uamang 
jamdap rikpaa.) 

Tonte : Mija chiti seatgipaon chingkode 

gulian mikka wadapa gita dakpil- 
ainga ine angna janapata. On'tisa 
rong'kol dakarangosa chakaingana 
bisongde. 

Jambal : Dakgrikengajokona indakaigen ude. 

Maljingpa : Biara jamadar ong abanaba mo ? 

Tonte : Jamadarja da.nang ; mijaon promo- 

tion man'ahanaba. Haida da’ode 
subidarmangde ong'enggndkchim. 
Bisong dolan dakgriknade changbat- 

ana. Indiba Chineseranga bilong- 
skaanade ; chibrim mala mala 
dakaianajokna sawa mai dake am- 
fchakgen bisongkoa. 

Maljingpa : Mande bang'tingtingesa bisongde 
choliainggen, Sinaba kenpajama ua- 
manga? Nepaokonba mo bisongara? 

Tonte : Ongja, Ladakhosai ; Kashmirchisa. 

Nepade arrching Assam kosakmang- 
mangon. 

Jambal : Angade bisongkoa Pakistanko dak- 

grikenga inesa chanchiachim. 

Tonte: Ong'jai; Ladakhosana; Kashmirosa. 

Biaptangba bisongni donggipade 
ga'nangsrangjana. Himalaya a'bri 
sepangpilahaj o ko na . Suurirarasana 
aro namen sinbeana. Bolrangba 
chaan chajanajokona. Ja'a jakran- 
gan jada changaianade. Na’chil- 
rangba aditani ja manode nangtinga- 
tode be'angaiana. Walo walosa 
chineseranga re-barongaiana. 

Uandakesa uamanga Nepaonaba 
nappretbaanaba. (Redin Pamong, 
jolongga kebite nabaa) 

Jambal : Iachi re‘babo, Pamong; iano aspng- 

boda. 

Redin : Iaban namaigen. 

Maljingpa : Ra, jong, Tonte, bi.sa gita mola 
so'epaku na*a. 



Redin : 
Jambal 

Mai mancha dake siana ? 

Haida naa, siaha inesa ka'ataia ; 
chingaba rongtalja. 

(Maljepa nabae Redin Pamongko 
nikata.) 

Maljepa Ai, Pamongde banosa ; maina chok- 
kio asongja ? 

Redin : Ian namaiaba. Maljepa, na'songara 

maiba bi'chakaniko dakna nangnik 
genma ? 

Maljepa Namaigenba, namaigen. Dakode 

da*on dakosa namgnok. Tangode 
waltingrorognok. Jong, Jambal ra, 
manderangko tom'china aganbora, 
kang. 

Jambal : Ra. Oi, bi'sarang, na‘simang jrip 

dongpabone. Prayer meeting ka*- 
nakana. Hai re'batokbohai, iachi. 
Prayer meeting daknakana. Re.- 
batok. (Jambal table ge'sa aro chokki 
ge'sako tarie dona aro manderang 
gimikan tom'batoka.) 

Redin : (Chokkio asonge, jolonggaoniko 

Sastroko bikote oprake (nanga bak- 
rangko nisoa) A’bachengon nam- 
gnokma ? 

Maljepa De, namaignok. 

Redin: (Chakate aganna a'bachenga) An- 

ching a bachengna. Isol an'chingna 
ka'sagipa, pattigipa aro nangan salo 

dakchakgipa ; dukni, sukni salo, ja- 
jrengani somoeo, an'chingni kate 
chakram rong'brak. An*ching pilakan 
uienga; ia nokna dal'bea a'sel. chak- 
na ampilgijagipa jrimbegipa bal 
da’alo sokbaaha. Indaka somoeo 
an'chinga pilakan Kristoo damsan 
nangrimatako man* gi parang onge 
sakgipinni duko bakrimpagipa- 
rang ong'a. Indioba indakgipa, ta'- 
rakbegipa balminduri gita an'chingni 
chanchisogija aro niksogijagipa obo- 
starangchi man*pakangon an'ching 
Nokgipao pangchake kadongana 
agre aro Uoniko ka’dimeaniko bi'ana 
agre chol gri. Indakgipa obostao, je 
nokna, fa salo sokbaaha an*ching 
bi chaknina agre maming dakchak- 
niko on*na man*ja. Uni gimin an'- 
chinga gisiksan, ia nokni depantena, 
jean a'songtangko chel'chakanina 
kamko ka'e ia agilsakko watna 
nangaha, uni janggini tom’tomanina, 
aro dongrikenggipa uni ma'drangna 
maikai bakbakan ka'dimepilani sal- 
rang nabagen indake brna ; maina 
an'chinga Sastroo Jisuni aganako 
gisik ra'a, ‘ Bi'ana agre, na'simang 
mamingkoba dakna amja.’ 

(Pamongni aganmitingo ka'sik- 

sikani, grapani ku'rangko knaa. 

Tom'bagipa manderang mikchi 

ong'paa aro ging ite ba'rarango. 

bench ba chokkirango iapak- 
chaka. Pamong antangba ja*- 
manchi kaa chakna amje kurang 
moa gnangsa agana.) 

An'ching bi'aniko dakna skang an*- 
chingni jonggipani gimin saoba 
maikoba aganna skode da.osmoeko 
man.gen. 

Tonte : (Chakate aro grapna skako chak 

chikprete) Ka'sara ma'a parang, 
jong-ada no-abirang aro angni rip- 
engrang; an chingko wate katanggipa 
ripengni gimin angni je on.tisa 
uipaako anga agana ska. Mosa 
Balkam sagini, haida, angan nang- 
rimbatgipa ripeng onga ine anga 
bebera'a. Bi saonin chinga kal rim-ro- 
rime dal'rima aro soksan cha'gipa- 
rang gita ongpila. Da alo uni ia 
a’gilsakko wate re'angani koborko 
rang gitik knae angni ka'tong chakna 
man-jaenga. Agangimin gita chinga 
apsan dal'rima aro apsan schoolo 
poraia. Indiba bia angna class ga- 
dangsa bata aro angni man'gijarang- 
ko manengjoljole skie on'ronga. Ua 
Matric pass ka'ahaon Collegeo po- 
raina jotton ka'beaha. Indiba chol 
ong’jatelani gimin sipaini dolo porti 
ka e karn ka*na a'bachenga. Haida 
ian Nokgipani ska ong'naba gnang. 
Uni chanchianirangko da’o anga 

chanchiatpile nie airchingni chan- 
chibewalanirangm skang chanchiso- 
anirang ine aganna man.a. Ua 
anchingna aro a'songtagna antang- 
ni janggiko on’kange chel'chakaha . 
Beben, ua da'o an'ching baksa 
dongjaha. Indiba anga bebefaa uni 
gisik aro janggi an'ching baksa da*o 
iano dongpaenga. 

(Me'chik grapani ku'rang gam’bat- 
roroa .... Balkam, Balkam, maina 
chingko wate ka'tangjok na*a, 
Balkam.) 

Indioba an'ching uni mikkang bi- 
mangko niktaina ka’adongani dongja- 
ha. Be'en-bimangni gita ua an'ching- 
oni ekangaha. (Grapjole) Mosa, 
Balkam, na'ade saksansa .... 

(Balkam sipaini ganding chindingko 
gane nokningona nabaa aro ka o- 
nange niwilwila. Tonte nawang 
Change nitate donga aro uandaken 
gipinrangba jara changa.) 

/Balkam Mosa Balkam, Mosa Balkam, mai 
dakana angni bimingkoara mingenga, 
na'song ? 

(Jinmarang jara dakaoni nampila aro 
ka'dingtoka.) 

Tonte : Aiao ! Mosa ! Da'siomangmang 

nang'ko siaha ine telegram man’soa ; 

chingade baditan habijabi, duk 
marrtokengjok. 

Medikma : (Balkamko gipake mikkang rim’roke) 
Balkam, Balkam. 

Balkam: • Mai, ai? Namaingaba angara ; 
sikuja. 

Medikma : Sawa gata bipasa indake to'le ka*- 
ataha. Namkal-krakalesa dakpabo. 

Balkam : Angni ripengsa ongenggen ude- 
Apri! pul dakasaenggenba uara. 

(Jinma ka'dinga) 

Screen chipa-Gittamgipa nakatani 
bon*a. 


THE END 

